טלי שרון

טלי שרון (נולדה בהוד השרון ב-13 בפברואר 1979) היא שחקנית תיאטרון, קולנוע וטלוויזיה ישראלית. שרון נולדה וגדלה הוד השרון ולמדה בתיכון הדרים בהוד השרון במגמת תיאטרון. שרון בוגרת הסטודיו לאמנויות התיאטרון מיסודו של יורם לוינשטיין (2003–2006) למדה באותו מחזור לצד שני כהן, רותם זיסמן-כהן, ואחרים. במסגרת לימודיה בסטודיו, השתתפה בהצגות "אנשים קשים" (רחל), "השעה החיובית" (פאולה), "שלוש" (פאם פטאל), "יענקלה", "נעורי ורדה'לה" (אשת הנהג), "המסיבה של אביגיל" (סו) ו"הקוסם מארץ עוץ" (דורותי). מאז שסיימה את לימודיה גילמה את נאווה בהצגה "כוונות טובות" ואת פסקל בהצגה "כל נדרי", שתיהן במסגרת תיאטרון אנסמבל הרצליה. בזמן לימודיה בשנה ג' גילמה את תפקידה הטלוויזיוני הראשון, דורין אקריש בטלנובלה של הוט "מיכאלה". בתוכנית היא גילמה בחורה צעירה שמנגנת בלהקת רוק, במקביל מתמודדת עם אהבתה לאחד מבכירי המאפיה והוא משה לונץ. שנה לאחר מכן קיבלה את התפקיד הראשי בטלנובלה נוספת של הוט, "טלנובלה בע"מ", שם גילמה את רננה לוסטיג – תסריטאית בתחילת דרכה, שכתבה את "פירות אסורים" – הטלנובלה הראשונה שהתרחשה בתקופת קום המדינה. שרון שיחקה בשורה של סרטי גמר של בתי ספר לקולנוע, בין הבולטים שבהם, "עונג שבת" בבימויה של מיכל ברזיס מבית הספר סם שפיגל לקולנוע ולטלוויזיה, אשר נבחר כאחד מעשרת הסרטים הטובים של בית הספר, ו"ביקור חולים" בבימויה של מיה דרייפוס מהחוג לקולנוע באוניברסיטת תל אביב, אשר זכה בפרס השני בתחרות סרטי סטודנטים בפסטיבל קאן 2005, בפרס הסרט הטוב בפסטיבל הבינלאומי לסרטי נשים ברחובות 2005 ובמקום הראשון בפסטיבל הבינלאומי לסרטי סטודנטים בתל אביב 2006. כן השתתפה גם בסרטו הקצר של רענן טסלר "אחרי שכמעט" ובסרטם הקצר של לינה וסלאבה צ'אפלין "המקום" (ששודר לראשונה בטלוויזיה בערוץ 2 בחג הפסח 2007). בראשית 2006 יצא למסכים הסרט העלילתי הראשון בכיכובה, "למראית עין" בבימויו של דני סירקין, עליו הייתה מועמדת לפרס אופיר בקטגוריית השחקנית הטובה ביותר, על תפקיד "יערה" - בחורה עיוורת שחוזרת לארץ ישראל במטרה לגלות את סיבת התאבדותה של בת-דודתה. שרון השתתפה גם בסרטו של יובל שפרמן "הדברים שמאחורי השמש" בתפקיד נעמה ובסרטה של דינה צבי ריקליס "שלוש אמהות" בתפקיד רוחה. שרון השתתפה בסדרת הדרמה הקומית "האקס המיתולוגי" ששודרה בערוץ 2, וכן בעונה השנייה של הדרמה "בטיפול". ב-2008 השתתפה בעונה הראשונה, ולאחר מכן גם בעונות השנייה והשלישית, של הסדרה "סרוגים" בערוץ yes stars ישראלי. בשנת 2009 הצטרפה טלי שרון לצוות ההצגה "תורת היחסים" שכתב וביים אייל דורון. בהצגה היא משחקת לצד שי אביבי ומירב גרובר צעירה פתיינית העובדת כאחות בבית חולים. בשנת 2009 התחילה טלי לשחק בתפקיד ראשי בסדרה "מגדלים באוויר" בערוץ 10. בשנת 2010 החלה טלי לשחק תפקיד ראשי בסדרה "הצרות שלי עם נשים" בערוץ 10. בשנת 2012, החלה שרון לעבוד כמדבבת בסדרות האנימציה "ג'רונימו סטילטון" (עונה שנייה) ו"רדקאי". שנה אחר כך, הקימה את "סדנאות משחק טלי שרון" - סדנאות למבוגרים חובבי משחק. באותה עת, החלה לימודי הנחיית קבוצות בשילוב אומנויות באוניברסיטת בר-אילן. ב-2013 שיחקה בתפקיד ראשי בסרט הדרמה "ההיא שחוזרת הביתה", באותה שנה החלה להשתתף בעונה השלישית של סדרת הפשע "נויורק" ששודרה ב-Yes. ב-2016 השתתפה בעונתה השנייה של סדרת הדרמה המצליחה "בני ערובה" בערוץ 10, ובהצגה "ערב שקופיות" מאת יפתח קליין ובבימויו בפסטיבל עכו. ב-2017 שיחקה בסרט הקולנוע "נורמן: עלייתו המתונה ונפילתו התלולה של מאכער אמריקאי" בבימוי יוסף סידר ובכיכובו של ריצ'רד גיר. ב-2018 שיחקה במיני-סדרה "אוטונומיות" בתפקיד אלקה ריין, שיצרו יהונתן אינדורסקי ואורי אלון לרשת HOT. עוד ב-2018 יצא לאקרנים סרט הקולנוע "הרמוניה" בבימויו של אורי סיון ובהשתתפותה, אדפטציה מודרנית לסיפור המקראי על שרה אמנו. לצורך התפקיד למדה לנגן על נבל. משנת 2020 משחקת בסדרת הנוער "בת השוטר" בערוץ TeenNick למנויי Yes, את דמותה של אמירה ארגמן, שוטרת אלמנה ואמה של דנה. בשנת 2021 שיחקה בסדרה "פגע וברח" של נטפליקס. שיחקה גם את ענבר, מנהלת תחנת הרדיו, בסדרה הקומית של HOT "ילדות סכסכניות" שיצרו שיר ראובן וטליה לביא. בשנה זו שיחקה בסרטו של יוני זיכהולץ "סנולנד" לצדם של שלומי קוריאט ואורי פפר. בשנת 2022 שיחקה בעונה השלישית של הסדרה כפולים. שיחקה בסרט "כביש הסרגל' שיצא לאקרנים ב-2024 בבימויה של מיה דרייפוס. שרון הייתה מועמדת לפרס אופיר לשחקנית הראשית הטובה ביותר על תפקידה. ב-2005 ניהלה מערכת יחסים במשך מספר חודשים עם השחקן עפר שכטר שאיתו שיחקה בסדרה ״טלנובלה בע"מ״. ביוני 2012 נישאה שרון לשחקן אסף סולומון, ולהם שלוש בנות. באוגוסט 2022 השניים התגרשו. טלי שרון, ברשת החברתית אינסטגרם טלי שרון, במיזם "אישים" לתיעוד היצירה הישראלית טלי שרון, במסד הנתונים הקולנועיים IMDb (באנגלית) טלי שרון, באתר "אידיבי", מאגר הידע העברי לקולנוע ישראלי ועולמי טלי שרון, באתר ספר הקולנוע הישראלי טלי שרון, באתר AllMovie (באנגלית) מדף הספרים של טלי שרון, באתר nrg‏, 23 ביולי 2009 הדס בשן, להתאהב מחדש, באתר ynet, 14 באוקטובר 2009 יוני בינרט, מי מפריע לטלי שרון להיניק את הבת שלה?, באתר Xnet‏, 2 בנובמבר 2011 חגית רון רבינוביץ', הוד השרון, באתר ישראל היום, 8 באוקטובר 2014 הדס בשן, ‏"התבגרות היא דבר כואב, אבל זה יותר שלם ומעניין מלהיות צעירה", באתר ‏מאקו‏, 8 במרץ 2017 אבנר שביט‏, "גבר שיגיד שאני לא יכולה, יקבל אגרוף": טלי שרון בריאיון בלי גבולות, באתר וואלה, 6 בספטמבר 2018 גילית קוזבה, כישרון, באתר "ידיעות אחרונות", 20 בנובמבר 2018 מאיה גז‏, סרט אחר לגמרי: טלי שרון מחשבת כיוון מחדש, באתר וואלה, 11 ביולי 2019 שיר זיו, טלי שרון: "כצעירה הייתי חסרת פחד, אבל כשהפכתי לאמא כל הפחדים הגיעו", באתר ישראל היום, 7 באפריל 2022 בואו להכיר את איה(הקישור אינו פעיל, 1.9.2021) באתר נענע 10, 5 בנובמבר 2008 דורית אסרף מזרחי, פרסי אופיר 2024: הסרט "קרוב אלי" מוביל עם 12 מועמדויות, באתר כאן – תאגיד השידור הישראלי, 14 באוגוסט 2024 יוני פרת, ‏קחי אותי, טלי שרון: עפר שכטר מפרגן לאקסית, באתר ‏מאקו‏, 11 בינואר 2010 טלי שרון ילדה, באתר ynet, 24 בנובמבר 2010 אחרי כעשור: טלי שרון ובעלה התגרשו | TMI, באתר https://tmi.maariv.co.il